Komission asetus (EY) N:o 615/97, annettu 8 päivänä huhtikuuta 1997, väliaikaisen luvan antamisesta sopimusten tekemiseen neuvoston asetuksen (EY) N:o 2200/96 mukaisesti suoraan hedelmä- ja vihannesalan tuottajaorganisaatioiden jäsentuottajien ja jalostusyritysten välillä



Virallinen lehti nro L 094 , 09/04/1997 s. 0006 - 0007



KOMISSION ASETUS (EY) N:o 615/97, annettu 8 päivänä huhtikuuta 1997, väliaikaisen luvan antamisesta sopimusten tekemiseen neuvoston asetuksen (EY) N:o 2200/96 mukaisesti suoraan hedelmä- ja vihannesalan tuottajaorganisaatioiden jäsentuottajien ja jalostusyritysten välillä EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon hedelmä- ja vihannesalan yhteisestä markkinajärjestelystä 28 päivänä lokakuuta 1996 annetun neuvoston asetuksen (EY) N:o 2200/96 (1) ja erityisesti sen 11 artiklan 1 kohdan, sekä katsoo, että asetuksen (EY) N:o 2200/96 11 artiklan 1 kohdan c alakohdan 3 alakohdan neljännessä luetelmakohdassa säädetään, että tuottajajäsenet voivat tuottajaorganisaation luvalla ja niiden määrittämin edellytyksin saada poikkeuksellisesti ja vähenevässä määrin 31 päivänä joulukuuta 1999 päättyvän siirtymäkauden aikana luvan saman asetuksen 46 artiklassa säädettyä menettelyä noudattaen tehdä tiettyjen tuotteiden osalta sopimuksia suoraan jalostusyritysten kanssa, eräät tuottajaorganisaatioihin kuuluvat tuottajat ovat tehneet ennen asetuksen (EY) N:o 2200/96 ensimmäistä soveltamispäivää tiettyjen tuotteiden osalta toimitussopimuksia suoraan jalostusyritysten kanssa; tämän vuoksi olisi annettava näille tuottajille lupa jatkaa tätä käytäntöä tuottajaorganisaatioiden määrittämin edellytyksin ja tiettyyn prosenttimäärään asti kyseisen tuottajan kaupan pidettävästä tuotannosta, tätä poikkeusta olisi sovellettava vähenevässä määrin alusta asti säädetyn aikataulun mukaan, tuottajaorganisaatiot voivat päättää olla käyttämättä tätä lupaa kunkin markkinointivuoden osalta, tätä lupaa käyttävien tuottajaorganisaatioiden moitteettoman hallinnon varmistamiseksi asianomaisen jäsenvaltion olisi annettava komissiolle säännöllisesti tietoa kyseisten tuottajaorganisaatioiden tilanteesta, ja tässä asetuksessa säädetyt toimenpiteet ovat tuoreiden hedelmien ja vihannesten hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1. Tuottajaorganisaatiot voivat antaaa jäsentuottajilleen, jotka ovat tehneet tiettyjen tuotteiden osalta sopimuksia suoraan jalostusyritysten kanssa ennen asetuksen (EY) N:o 2200/96 ensimmäistä soveltamispäivää, luvan tehdä tällaisia sopimuksia määrittäminsä edellytyksin markkinointivuodeksi 1997/98, 1998/99 ja 1999/2000. 2. Edellisessä kohdassa tarkoitettu lupa voidaan myöntää ainoastaan seuraavien kunkin tuottajan kyseisten tuotteiden kaupan pidettävän tuotannon mukaisten prosenttimäärien rajoissa: Toimitus markkinointivuonna 1997/1998: 100 prosenttia. Toimitus markkinointivuonna 1998/1999: 60 prosenttia. Toimitus markkinointivuonna 1999/2000: 30 prosenttia. 3. Sopimusten on päätyttävä viimeistään markkinointivuoden 1999/2000 lopussa. 2 artikla Jäsenvaltioiden on toimitettava komissiolle kunkin vuoden 30 päivään syyskuuta mennessä liitteessä olevan mallin mukainen kertomus. 3 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 8 päivänä huhtikuuta 1997. Komission puolesta Franz FISCHLER Komission jäsen (1) EYVL N:o L 297, 21.11.1996, s. 1 LIITE >KAAVION ALKU> TUOTTAJAORGANISAATIOT, JOIDEN JÄSENTUOTTAJAT SAAVAT TEHDÄ SOPIMUKSIA SUORAAN JALOSTUSYRITYSTEN KANSSA >KAAVION LOOPU>